नागरिक समाजद्वारा एसडीजीको मध्यकालीन रिपोर्ट सार्वजनिक
नागरिक समाजको तर्फबाट दिगो विकासका लक्ष्यहरु (एसडीजी) को नेपालमा स्वेच्छिक मध्यकालीन समिक्षा रिपोर्ट सार्वजनिक भएको छ । एसडीजी राष्ट्रिय सञ्जाल नेपालद्धारा तयार पारिएको उक्त विस्तृत समीक्षा रिपोर्टलाई बुधबार राष्ट्रिय योजना आयोगका सदस्य रामकुमार फुयालले लगायतले सार्वजनिक गरे ।
काठमाडौँ — नागरिक समाजको तर्फबाट दिगो विकासका लक्ष्यहरु (एसडीजी) को नेपालमा स्वेच्छिक मध्यकालीन समिक्षा रिपोर्ट सार्वजनिक भएको छ । एसडीजी राष्ट्रिय सञ्जाल नेपालद्धारा तयार पारिएको उक्त विस्तृत समीक्षा रिपोर्टलाई बुधबार राष्ट्रिय योजना आयोगका सदस्य रामकुमार फुयालले लगायतले सार्वजनिक गरे ।आयोगका सदस्य फुयालले उक्त समिक्षा रिपोर्ट प्रमाणमा आधारित दस्तावेज भएको उल्लेख गरे ।‘रिपोर्ट हेर्दा राष्ट्रिय योजना आयोगका तथ्यांकहरुलाई समेत लिएर विभिन्न सम्बन्धित निकाय र व्यक्तिहरु तथा दस्तावेजहरुको अध्ययन गरेर तयार पारेको देखिन्छ,’ उनले भने,‘हामीले यसलाई धारणामा आधारित कथाको रुपमा भन्छौं । यो समिक्षा रिपोर्टलाई अब वैज्ञानिक र गणितिय हिसाबमा काम गरि निस्कने नतिजाले सहि निचोड दिन्छ ।’एसडीजी राष्ट्रिय सञ्जाल नेपालले तयार पारेको समिक्षा रिपोर्टमा १७ वटा दिगो विकासका लक्ष्यहरु र ती लक्ष्यहरुको नागरिक समाजको तर्फबाट अध्ययन र अनुसन्धान गरेर तयार पारिएको छ । एसडीजी राष्ट्रिय सञ्जाल नेपालका राष्ट्रिय संयोजक दया सागर श्रेष्ठले दिगो विसका लक्ष्यहरु सन् २०१६ मा सुरुआत भएपछि नागरिक संघ–संस्थाको तर्फबाट यो अध्ययन भएको उल्लेख गरे ।उक्त समिक्षाको बारेमा जानकारी दिदै श्रेष्ठले भने,‘एलडीजी सुरुआत भएको ८ वर्षमा कस्तो अवस्था रह्यो भन्ने बारेमा रिपोर्टमा छ । यसमा एलडीजीका विभिन्न लक्ष्यहरुमा गएको प्रगति, कुन लक्ष्यहरु पछि छन्, अब के गर्नु पर्छ र कहाँ–कहाँ ग्याप भयो भन्ने बारेमा उल्लेख गरिएको छ ।’ उनले सन् २०३० मा एसडीजीको लक्ष्य पूरा गर्नको लागि कसरी काम गर्ने भन्ने विषय पनि महत्वपूण रहेको बताए । 